pythainlp/thai-wiki-dataset-v3 huggingface dataset:
เจ้าหญิงฟรานซิสกาแห่งบราซิล

เจ้าหญิงฟรานซิสกาแห่งบราซิล (2 สิงหาคม พ.ศ. 2367 - 27 มีนาคม พ.ศ. 2441) ทรงเป็นเจ้าหญิงแห่งจักรวรรดิบราซิล เป็นพระราชธิดาในจักรพรรดิเปดรูที่ 1 แห่งบราซิล ผู้ทรงครองราชย์เป็นพระเจ้าเปดรูที่ 4 แห่งโปรตุเกสด้วย และพระราชมารดาของเจ้าหญิงคือ อาร์ชดัชเชสมาเรีย ลีโอโพลดีนาแห่งออสเตรีย เจ้าหญิงทรงอภิเษกสมรสกับพระราชโอรสของพระเจ้าหลุยส์-ฟิลิปป์ที่ 1 แห่งฝรั่งเศสและมีพระราชโอรสธิดาร่วมกัน 3 พระองค์ โดยผ่านทางพระราชธิดาที่ทรงพระชนม์ชีพ พระนางจึงทรงเป็นบรรพบุรุษของเจ้าชายอองรี เดอ ออร์เลออง เคานท์แห่งปารีส ผู้อ้างสิทธิในราชบัลลังก์ฝรั่งเศสสายออร์เลอองนิสต์องค์ปัจจุบันและทรงเป็นบรรพบุรุษในสมเด็จพระราชาธิบดีควน การ์โลสที่ 1 แห่งสเปน
==พระราชประวัติ==

เจ้าหญิงฟรานซิสกาประสูติในวันที่ 2 สิงหาคม พ.ศ. 2367 ณ พระราชวังเซา คริสโตบาว ในรีโอเดจาเนโร เมืองหลวงแห่งจักรวรรดิบราซิล พระนางเต็มของพระนางคือ ฟรานซิสกา คาโรไลนา ฮวนนา คาร์ลอตา ลีโอโพลดีนา โรมานา ซาเวียร์ เดอ เปาลา มิคาเอลา กาเบรียลา ราฟาเอลา กอนซากา ผ่านทางพระราชบิดาซึ่งคือ จักรพรรดิเปดรูที่ 1 แห่งบราซิล พระนางจึงเป็นพระบรมวงศานุวงศ์บราซิลสายราชวงศ์บราแกนซา (ภาษาโปรตุเกส : Bragança) และทรงได้รับตำแหน่ง "ท่านหญิง"(Dona) ตั้งแต่ประสูติ พระราชมารดาของพระนางคือ อาร์ชดัชเชสมาเรีย ลีโอโพลดีนาแห่งออสเตรีย เป็นพระราชธิดาในจักรพรรดิฟรันซ์ที่ 2 จักรพรรดิพระองค์สุดท้ายแห่งจักรวรรดิโรมันอันศักดิ์สิทธิ์ โดยผ่านทางพระนางเอง เจ้าหญิงฟรานซิสกาเป็นพระราชนัดดาในจักรพรรดินโปเลียนที่ 1และเป็นพระญาติชั้นหนึ่งในนโปเลียนที่ 2, จักรพรรดิฟรันซ์ โยเซฟที่ 1แห่งออสเตรีย-ฮังการี และจักรพรรดิแม็กซีมีเลียนที่ 1แห่งจักรวรรดิเม็กซิโกที่สอง
เจ้าหญิงฟรานซิสกาทรงอภิเษกสมรสกับเจ้าชายฟรองซัวส์แห่งออร์เลอองพระราชโอรสพระองค์ที่สามในพระเจ้าหลุยส์-ฟิลิปป์ที่ 1 แห่งฝรั่งเศสกับพระนางมาเรีย อเมเรีย แห่งทูซิชิลี พระราชินีชาวอิตาเลียน เจ้าชายฟรองซัวส์ซึ่งเรียกว่า เจ้าชายแห่งโจอินวิลล์ และเจ้าหญิงฟรานซิสกาทรงอภิเษกสมรสกันในวันที่ 1 พฤษภาคม พ.ศ. 2386 ที่รีโอเดจาเนโร เจ้าสาวมีพระชนมายุ 19 พรรษาและเจ้าบ่าวมีพระชนมายุ 25 พรรษา พระสาทิสลักษณ์ของพระนางถูกวาดขึ้นเมื่อเสด็จถึงปารีสในปีพ.ศ. 2387 โดย เอรี สเชฟเฟอร์ (พิพิธภัณฑ์มิวซีเดอลาวีโรแมนทีค, ปารีส)
พระราชธิดาของพระนางคือ เจ้าหญิงฟรองซัวส์แห่งออร์เลอองทรงอภิเษกสมรสกับพระญาติชั้นหนึ่งของพระนาง เจ้าชายโรแบร์ ดยุกแห่งชาร์ตรีส์และเจ้าหญิงฟรองซัวส์ทรงกลายเป็นพระราชมารดาในเจ้าชายฌอง ดยุกแห่งกีส์ ผู้อ้างสิทธิในราชบัลลังก์ฝรั่งเศสสายออร์เลออง
เมื่อราชสกุลออร์เลอองต้องหนีออกไปจากฝรั่งเศส ทั้งหมดได้ประทับที่อังกฤษในแคลร์มอนท์ ที่ซึ่งเจ้าหญิงฟรานซิสกามีพระประสูติกาลพระราชธิดาองค์สุดท้องซึ่งสิ้นพระชนม์ในวันประสูติปีพ.ศ. 2392 ปีถัดมา พระเจ้าหลุยส์-ฟิลิปป์ที่ 1 กษัตริย์ผู้นิราศเสด็จสวรรคต ในช่วงระหว่างการปกครองของราชวงศ์โบนาปาร์ตแห่งจักรวรรดิฝรั่งเศสที่ 2 ราชสกุลออร์เลอองได้เสด็จกลับมายังฝรั่งเศส เจ้าหญิงฟรานซิสกาสิ้นพระชนม์ที่กรุงปารีส สิริพระชนมายุ 73 พรรษา พระสวามีของพระนางทรงดำรงพระชนม์ชีพสืบมาอีกสองปีและสิ้นพระชนม์ในปีพ.ศ. 2443
==พระโอรสธิดา==
เจ้าหญิงฟรานซิสกามีพระราชโอรสธิดา 3 พระองค์ ได้แก่
==พระอิศริยยศ==
2 สิงหาคม พ.ศ. 2367 - 1 พฤษภาคม พ.ศ. 2386 : เจ้าหญิงฟรานซิสกาแห่งบราซิล
30 พฤษภาคม พ.ศ. 2380 - 27 มีนาคม พ.ศ. 2441 : เจ้าหญิงแห่งโจอินวิลล์
== พระราชตระกูล ==
==เชิงอรรถ==
==อ้างอิง==
บุคคลที่เกิดในปี พ.ศ. 2367
บุคคลที่เสียชีวิตในปี พ.ศ. 2441
ราชวงศ์บรากังซา
ชาวบราซิลเชื้อสายโปรตุเกส
เจ้าหญิงบราซิล
ซิโน-ไทย เอ็นจีเนียริ่งแอนด์คอนสตรัคชั่น

บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) (SINO-THAI ENGINEERING AND CONSTRUCTION PUBLIC CO.,LTD. ชื่อย่อ:STEC)  เป็นบริษัทรับเหมาก่อสร้าง ประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน โดยนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้าง
== ประวัติ ==
บริษัทก่อตั้งขึ้นในปี พ.ศ. 2505 โดยชวรัตน์ ชาญวีรกูล โดยเริ่มเป็นห้างหุ้นส่วนจำกัด เพื่อดำเนินธุรกิจแปรสภาพโครงสร้างเหล็กที่ใช้เทคนิคการเชื่อมและดัดแปลงขั้นพื้นฐาน ในวันที่ 26 มิถุนายน พ.ศ. 2510 ได้เข้าสู่รูปแบบบริษัท และได้ขยายธุรกิจสู่งานก่อสร้างโรงงานอุตสาหกรรม ในวันที่  31 สิงหาคม พ.ศ. 2535 เข้าสู่การซื้อขายวันแรกในตลาดหลักทรัพย์แห่งประเทศไทย และจนกระทั่งในวันที่ 8 กันยายน พ.ศ. 2536 เข้าสู่การแปรสภาพเป็นบริษัทมหาชน และเป็นบริษัทรับเหมาก่อสร้างรายแรกที่เข้าจดทะเบียนในตลาดหลักทรัพย์แห่งประเทศไทยจนถึง ณ ปัจจุบันนี้
== การประกอบธุรกิจ ==
บริษัทประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน
งานก่อสร้างของบริษัทแบ่งตามประเภทการก่อสร้างได้ 5 ประเภทหลัก คือ
งานก่อสร้างด้านสาธารณูปโภค
งานก่อสร้างด้านอุตสาหกรรม
งานก่อสร้างด้านอาคาร
งานก่อสร้างด้านพลังงาน
งานก่อสร้างด้านสิ่งแวดล้อมและงานอื่น ๆ
==การลงทุนในบริษัทย่อย บริษัทร่วมและกิจการร่วมค้า==
จากข้อมูลวันที่ 13 มีนาคม 2562 บริษัทมีการลงทุนดังนี้
บริษัทย่อย
บริษัท เอช ที อาร์ จำกัด ถือหุ้นร้อยละ 80.60 ประกอบกิจการพัฒนาอสังหาริมทรัพย์
บริษัท นูเวล พร็อพเพอตี้ จำกัด ถือหุ้นร้อยละ 99.99 ค้าที่ดิน จัดสรร จัดหาที่ดิน และอสังหาริมทรัพย์
บริษัท วิสดอม เซอร์วิสเซส จำกัด ถือหุ้นร้อยละ 100.00  ให้เช่าเครื่องจักร และอุปกรณ์ก่อสร้าง
บริษัท สเตคอน เพาเวอร์ จำกัด  ถือหุ้นร้อยละ 99.97  ประกอบกิจการเกี่ยวกับโรงผลิตไฟฟ้าทุกประเภท
บริษัทร่วม
บริษัท ดีเคเค ซิโน-ไทย เอ็นจีเนียริ่ง จำกัด ถือหุ้นร้อยละ 35.00 ร่วมทุนกับบริษัท เดงกิ โคเงียว จำกัด ประเทศญี่ปุ่น เพื่อประกอบธุรกิจออกแบบ ผลิต ก่อสร้างและติดตั้งเสาสื่อสารโทรคมนาคมแบบครบวงจร และซ่อมแซม ปรับปรุงและบำรุงรักษาเสาสื่อสารโทรคมนาคม
บริษัท นอร์ทเทิร์น บางกอกโมโนเรล จำกัด ถือหุ้นร้อยละ 15.00 ร่วมทุนกับบริษัท บีทีเอส กรุ๊ป โฮลดิ้งส์ จำกัด (มหาชน) และบริษัท ราช กรุ๊ป จำกัด (มหาชน) เพื่อให้บริการโครงการรถไฟฟ้าสายสีชมพู
บริษัท อีสเทิร์น บางกอกโมโนเรล จำกัด ถือหุ้นร้อยละ 15.00 ร่วมทุนกับบริษัท บีทีเอส กรุ๊ป โฮลดิ้งส์ จำกัด (มหาชน) และบริษัท ราช กรุ๊ป จำกัด (มหาชน) เพื่อให้บริการโครงการรถไฟฟ้าสายสีเหลือง
กิจการร่วมค้า
กิจการร่วมค้า ซิโน-ไทย-เอ.เอส. ร่วมทุนกับบริษัท เอ.เอส. แอสโซซิเอท เอนยิเนียริ่ง (1964) จำกัด ดำเนินธุรกิจติดตั้งโครงสร้างพื้นฐานของโครงการระบบขนส่งมวลชน กรุงเทพมหานคร ส่วนต่อขยายสายสีลม
กิจการร่วมค้า เอส เอ ร่วมทุนกับบริษัท อาควาไทย จำกัด ดำเนินธุรกิจก่อสร้างระบบประปาตามโครงการแก้ไขปัญหาขาดแคลนน้ำอุปโภคบริโภรเทศบาลนคร นครราชสีมา
== ผู้ถือหุ้นรายใหญ่ ==
ข้อมูล ณ วันที่ 24 มิถุนายน 2563 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
|1
|บริษัท ซี.ที. เวนเจอร์ จำกัด
|234,086,788
|15.35%
|-
|2
|UBS AG SINGAPORE BRANCH
|168,398,900
|11.04%
|-
|3
|บริษัท ไทยเอ็นวีดีอาร์ จำกัด
|98,962,334
|6.49%
|-
|4
|นาง พัชรา จิรรัตน์สถิต
|63,479,596
|4.16%
|-
|5
|บริษัท อิควิตี้ พลัส จำกัด
|45,902,841
|3.01%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2505
ธุรกิจพัฒนาอสังหาริมทรัพย์
เอสซี แอสเสท คอร์ปอเรชั่น

บริษัท เอสซี แอสเสท คอร์ปอเรชั่น จำกัด (มหาชน) (SC ASSET CORPORATION PUBLIC COMPANY LIMITED ชื่อย่อ:SC)  บริษัทและบริษัทย่อยประกอบธุรกิจพัฒนาอสังหาริมทรัพย์อย่างครบวงจร โดยบริษัทจะเน้นการลงทุนและการพัฒนาอสังหาริมทรัพย์ในด้านโครงการพักอาศัยทั้งโครงการแนวราบคือบ้านเดี่ยวและทาวน์เฮ้าส์และโครงการแนวสูงหรือคอนโดมิเนียม นอกจากนี้บริษัทยังมีธุรกิจอาคารสำนักงานให้เช่าอีกด้วย
== ประวัติ ==
บริษัทก่อตั้งขึ้นในปี 2532 เดิมชื่อบริษัท เอฟ เอฟ พี จำกัด ซึ่งต่อมาเปลี่ยนชื่อเป็น บริษัท โอเอไอ พร็อพเพอร์ตี้ จำกัด เนื่องจากมีการเปลี่ยนแปลงผู้ถือหุ้นเป็นครอบครัวทักษิณและคุณหญิงพจมาน ชินวัตร และในปี 2546 ได้เปลี่ยนเป็น บริษัท เอสซี แอสเสท คอร์ปอเรชั่น จำกัด (มหาชน) โดยบริษัทฯดำเนินธุรกิจพัฒนาอสังหาริมทรัพย์อย่างครบวงจร บริษัทฯได้แปรสภาพเป็นบริษัทมหาชนจำกัดและได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 13 พฤศจิกายน 2546
== การประกอบธุรกิจ ==
บริษัทมีเป้าหมายในการการดำเนินกิจการเป็นบริษัทชั้นนำในธุรกิจอสังหาริมทรัพย์อย่างครบวงจร โดยเน้นการผสมผสานของธุรกิจอาคารสำนักงานให้เช่าและการพัฒนาโครงการบ้านพักอาศัยรวมไปถึงคอนโดมิเนียมเพื่อขาย
บริษัทและบริษัทย่อยประกอบธุรกิจพัฒนาอสังหาริมทรัพย์อย่างครบวงจรประกอบไปด้วย
ธุรกิจพัฒนาอสังหาริมทรัพย์เพื่อขาย ดำเนินการโดยบริษัท เอสซี แอสเสท คอร์ปอเรชั่น จำกัด (มหาชน)
ธุรกิจพัฒนาอสังหาริมทรัพย์เพื่อให้เช่า ดำเนินการโดยบริษัท เอสซี แอสเสท คอร์ปอเรชั่น จำกัด (มหาชน)  บริษัท โอเอไอ แอสเสท จำกัด  บริษัท อัพคันทรี่ แลนด์ จำกัด และบริษัท วี.แลนด์ พร็อพเพอร์ตี้ จำกัด
ธุรกิจที่ปรึกษาและบริหารงาน ดำเนินงานโดยบริษัท เอสซี แอสเสท คอร์ปอเรชั่น จำกัด (มหาชน)
โครงสร้างรายได้ของบริษัท
{|class="wikitable"
|-style="background:gainsboro"
| ธุรกิจ || รายได้(ปี 2555) || %
|-
| ธุรกิจพัฒนาอสังหาริมทรัพย์เพื่อขาย|| 7,554.97 ล้าน|| 89.65
|-
| ธุรกิจให้เช่าและให้บริการด้านอสังหาริมทรัพย์|| 802.92 ล้าน|| 9.53
|-
| ธุรกิจให้บริการที่ปรึกษาและการจัดการ|| 0.54 ล้าน|| 0.01
|-
| อื่นๆ || 68.50 ล้าน|| 0.81
|-
| รวม || 8,426.93 ล้าน|| 100.00
|}
== ผู้ถือหุ้นรายใหญ่ ==
ข้อมูล ณ วันที่ 12 มีนาคม 2556 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || น.ส. แพทองธาร ชินวัตร || 192,181,708 || 29.13%
|-
| 2 || นาง พินทองทา คุณากรวงศ์|| 185,981,708 || 28.20%
|-
| 3 || นาย บรรณพจน์ ดามาพงศ์ || 31,800,000 || 4.82%
|-
| 4 || บริษัท ไทยเอ็นวีดีอาร์ จำกัด || 24,162,667 || 3.66%
|-
| 5 || คุณหญิง พจมาน ณ ป้อมเพชร || 18,506,254 || 2.81%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2532
ธุรกิจพัฒนาอสังหาริมทรัพย์
มีเนย์เรา

สนามกีฬาผู้ว่าการมากัลไยส์ ปิงตู (Estádio Governador Magalhães Pinto) หรือที่นิยมเรียกว่า มีเนย์เรา (Mineirão) เป็นสนามฟุตบอลที่ใหญ่ที่สุดในรัฐมีนัชเจไรช์ ประเทศบราซิล และใหญ่เป็นอันดับที่ 2 ของประเทศ เป็นรองเพียงสนามกีฬามารากานัง ตั้งอยู่ในเบลูโอรีซองชี สร้างขึ้นเมื่อปี พ.ศ. 2502 โดยจะใช้จัดการแข่งขันฟีฟ่าคอนเฟเดอเรชันส์คัพ 2013, ฟุตบอลโลก 2014 และโอลิมปิกฤดูร้อน 2016 ซึ่งจัดในประเทศบราซิล
== อ้างอิง ==
สนามฟุตบอลในประเทศบราซิล
สนามกีฬาในโอลิมปิกฤดูร้อน 2016
สนามกีฬาฟุตบอลโลก 2014
บทความเกี่ยวกับ กีฬา ที่ยังไม่สมบูรณ์
สิ่งก่อสร้างในรัฐมีนัชเจไรช์
สยามฟิวเจอร์ ดีเวลอปเมนท์

บริษัท สยามฟิวเจอร์ ดีเวลอปเมนท์ จำกัด (มหาชน) (SIAM FUTURE DEVELOPMENT PUBLIC COMPANY LIMITED ชื่อย่อ:SF)  บริษัทประกอบธุรกิจด้านการพัฒนาและบริหารศูนย์การค้าประเภทศูนย์การค้าแบบเปิด (Open-air Shopping Center) ในเครือของบริษัท เซ็นทรัลพัฒนา จำกัด (มหาชน) โดยบริษัทจะจัดหาที่ดินตามความต้องการของลูกค้า และนำมาพัฒนาเป็นศูนย์การค้าหรือโครงการที่เกี่ยวข้องกับธุรกิจค้าปลีก เพื่อให้บริการเช่าพื้นที่ทั้งระยะสั้นและระยะยาว ให้บริการบริหารโครงการและพื้นที่ส่วนกลาง จัดหาสถานที่ประกอบการ และให้บริการสาธารณูปโภค ตลอดอายุสัญญาเช่าพื้นที่
== ประวัติ ==
บริษัทก่อตั้งขึ้นเมื่อวันที่ 29 สิงหาคม 2537 เพื่อประกอบธุรกิจด้านการพัฒนาและบริหารศูนย์การค้า ประเภทศูนย์การค้าแบบเปิด ในปี 2538 บริษัทได้เปิดดำเนินโครงการบางบอน ซึ่งเป็นศูนย์การค้าชุมชน (Neighborhood Shopping Center) แห่งแรกของบริษัท โดยมี จัสโก้ ซูเปอร์มาร์เก็ต เป็นผู้เช่าหลัก (Anchor) ในเดือนสิงหาคม 2545 บริษัทได้แปรสภาพเป็นบริษัทมหาชน และบริษัทได้จดทะเบียนในตลาดหลักทรัพย์ เอ็ม เอ ไอ เมื่อวันที่ 17 ธันวาคม 2545 และในวันที่ 1 มกราคม 2547 บริษัทได้รับอนุมัติย้ายหลักทรัพย์จากตลาดหลักทรัพย์ เอ็ม เอ ไอ เป็นหลักทรัพย์ในตลาดหลักทรัพย์แห่งประเทศไทย
ต่อมาในปี พ.ศ. 2559 เมเจอร์ ซีนีเพล็กซ์ ได้ทำคำเสนอซื้อหุ้นบางส่วนของบริษัทในจำนวนไม่เกิน 428,346,412 หุ้น หรือร้อยละ 24.11 ส่งผลให้เมเจอร์ ซีนีเพล็กซ์ ขึ้นเป็นผู้ถือหุ้นใหญ่อันดับ 1 ในขณะนั้น และในปี พ.ศ. 2564 เมเจอร์ ซีนีเพล็กซ์ ร่วมกับกลุ่มผู้ก่อตั้งบริษัททั้งหมด ได้ขายหุ้นทั้งหมดในบริษัทให้ บริษัท เซ็นทรัลเวิลด์ จำกัด ในราคารวม 13,341.38 ล้านบาท และยังทำคำเสนอซื้อหุ้นทั้งหมดภายใต้วงเงินไม่เกิน 11,911 ล้านบาท ทำให้ปัจจุบัน บริษัทฯ ได้กลายเป็นบริษัทย่อยของเซ็นทรัลพัฒนาโดยเซ็นทรัลเวิลด์ และหุ้น SF ถูกเพิกถอนออกจากตลาดหลักทรัพย์แห่งประเทศไทยไปเมื่อวันที่ 1 มิถุนายน พ.ศ. 2565
== การประกอบธุรกิจ ==
บริษัทประกอบธุรกิจด้านการพัฒนาและบริหารศูนย์การค้า โดยมุ่งเน้นที่ศูนย์การค้าแบบเปิด (Open-air Shopping Center) ปัจจุบันบริษัทมีโครงการที่ดำเนินการอยู่ทั้งหมดจำนวน 29 โครงการ มีพื้นที่ให้เช่ารวม 409,600 ตร.ม. คิดเป็น 20% ของพื้นที่ให้เช่ารวมทั้งหมดของเซ็นทรัลพัฒนา
=== ศูนย์การค้าในความดูแลของบริษัท ===
ลา วิลลา อารีย์ (พหลโยธิน)
เจ อเวนิว ทองหล่อ
อเวนิวซิตี้ นวมินทร์ (ประเสริฐมนูญกิจ)
อเวนิว รัชโยธิน
พัทยา อเวนิว
มาร์เกตเพลส
* สุขาภิบาล 1
* สุขาภิบาล 3
* บางบอน
* นางลิ้นจี่
* ประชาอุทิศ
* ดุสิต
* กรุงเทพกรีฑา (ร่วมทุนกับ แสนสิริ)
พาวเวอร์เซ็นเตอร์
* เอกมัย
* เพชรเกษม
เมกาซิตี้ บางนา (ร่วมทุนกับ อิคาโน่ เอเชีย)
== อ้างอิง ==
กลุ่มเซ็นทรัล
บริษัทที่ก่อตั้งในปี พ.ศ. 2537
ธุรกิจพัฒนาอสังหาริมทรัพย์
บริษัทค้าปลีกของประเทศไทย
คณะวิศวกรรมศาสตร์และเทคโนโลยี มหาวิทยาลัยเทคโนโลยีราชมงคลอีสาน

คณะวิศวกรรมศาสตร์และเทคโนโลยี เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน โดยรวมคณะวิชาเครื่องกล คณะวิชาโยธา คณะวิชาไฟฟ้า คณะวิชาเทคโนโลยีการผลิต และคณะวิชาสถาปัตยกรรมศาสตร์  จึงทำให้เกิดคณะวิศวกรรมศาสตร์และสถาปัตยกรรมศาสตร์
== ประวัติ ==
คณะวิศวกรรมศาสตร์และสถาปัตยกรรมศาสตร์มหาวิทยาลัยเทคโนโลยีราชมงคลอีสาน จัดตั้งขึ้นตาม พ.ร.บ. มหาวิทยาลัยเทคโนโลยีราชมงคลอีสาน เมื่อวันที่ 9 กุมภาพันธ์ 2550 เป็นสถาบันอุดมศึกษาสายวิชาชีพ มีคณบดีเป็นผู้รับผิดชอบในฐานะหัวหน้าส่วนราชการ จัดตั้งเป็นคณะฯ โดยรวมคณะวิชาเครื่องกล คณะวิชาโยธา คณะวิชาไฟฟ้า คณะวิชาเทคโนโลยีการผลิต และคณะวิชาสถาปัตยกรรมศาสตร์ เข้าด้วยกัน มีภารกิจ 4 ด้านคือ
1.งานจัดการศึกษา
2.งานวิจัย สิ่งประดิษฐ์ นวัตกรรม
3.งานบริการทางวิชาการแก่สังคม
4.ความเป็นมาของตราสัญลักษณ์ของคณะ
==ตราสัญลักษณ์==

ตราสัญลักษณ์ของคณะวิศวกรรมศาสตร์และสถาปัตยกรรมศาสตร์ เป็นการออกแบบของนักศึกษาของคณะ ผู้ออกแบบคือ นางสาวรัตนา ชวนโพธิ์ นักศึกษาสาขาวิชาสถาปัตยกรรมศาสตร์ ระดับปริญญาตรี ชั้นปที่ 3 เป็นการออกแบบภายใต้แนวความคิด Unity หรือ ความเป็นอันหนึ่งอันเดียวกัน หมายถึง การรวมเป็นคณะเดียวกันของคณะวิศวกรรมศาสตร์และสถาปัตยกรรมศาสตร์ โดยนำสัญลักษณ์เฉพาะที่สื่อถึง 2 คณะ คือ ฟันเฟือง และลูกศร 4 ทิศ มาลดทอนรูปทรงและจัดรวมให้เกิดความเป็นอันหนึ่งเดียว และแทรกตัวอักษรย่อ EA อันหมายถึง Engineering และ Architecture โทนสีที่เลือกใช้ สีแดงเข้ม เป็นสีประจำคณะของคณะวิศวกรรมศาสตร์และสถาปัตยกรรมศาสตร์ สีขาวและสีเหลือง ใช้สื่อความหมายถึง ความสะอาด บริสุทธิ์ของจิตใจ ความมีคุณธรรมของนักศึกษา ซึ่งเป็นผู้ที่มีความรู้และมีคุณธรรมควบคู่กัน
== สาขาวิชาและหน่วยงาน ==
คณะวิศวกรรมศาสตร์และสถาปัตยกรรมศาสตร์มีหน่วยงานย่อยภายในคณะฯ ประกอบด้วย 1 สำนักงาน และ 13 สาขาวิชา ได้แก่
สาขาวิชาวิศวกรรมโยธา  
สาขาวิชาวิศวกรรมสำรวจ  
สาขาวิชาวิศวกรรมไฟฟ้า  
สาขาวิชาวิศวกรรมโทรคมนาคม  
สาขาวิชาวิศวกรรมอิเล็กทรอนิกส์  
สาขาวิชาวิศวกรรมคอมพิวเตอร์ 
สาขาวิชาวิศวกรรมแมคคาทรอนิกส์  
สาขาวิชาวิศวกรรมอุตสาหการ 
สาขาวิชาวิศวกรรมวัสดุ  
สาขาวิชาวิศวกรรมเครื่องกล  
สาขาวิชาวิศวกรรมเครื่องจักรเกษตร  
สาขาวิชาวิศวกรรมหลังการเก็บเกี่ยวและแปรสภาพ  
สาขาวิชาวิศวกรรมการทำความเย็นและการปรับอากาศ 
===ศูนย์===
ศูนย์สอบเทียบเครื่องมือวัดอุตสาหกรรม
ศูนย์เครื่องจักรอัตโนมัติ (CNC)
ศูนย์ถ่ายทอดเทคโนโลยีกำลังงานของไหลและการควบคุมอัตโนมัติ 
=== หน่วยงาน ===
สำนักงานคณบดี
*ฝ่ายบริหารงานทั่วไป
*ฝ่ายวิชาการและวิจัย
*ฝ่ายพัฒนานักศึกษา
===หลักสูตรที่เปิดสอน===
== คณบดี ==
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
==อาคารเรียนของคณะ==
ไฟล์:อาคารเรียนรวมคณะวิชาไฟฟ้า มหาวิทยาลัยเทคโนโลยีราชมงคลอีสาน.jpg|อาคารเรียนรวมคณะวิชาไฟฟ้า
ไฟล์:ตึก 36 มทร.อีสาน 2.jpg|อาคารปฏิบัติการ คณะวิศวกรรมศาสตร์
== อ้างอิง ==
^http://www.ea-rmuti.com/ 
 
คณะวิศวกรรมศาสตร์ในประเทศไทย
== แหล่งข้อมูลอื่น ==
มหาวิทยาลัยเทคโนโลยีราชมงคลอีสาน วิทยาเขตหลัก
มหาวิทยาลัยเทคโนโลยีราชมงคลอีสาน วิทยาขอนแก่น
วิทยาเขตกาฬสินธุ์
วิทยาเขตสกลนคร
วิทยาเขตสุรินทร์
อาเรนาฟงชีนอวา

อีไตปาวาอาเรนาฟงชีนอวา (Itaipava Arena Fonte Nova) หรือชื่ออย่างเป็นทางการว่า ศูนย์กีฬาและวัฒนธรรม ศาสตราจารย์โอกตาวียู มังกาเบย์รา (Complexo Esportivo Cultural Professor Octávio Mangabeira) เป็นสนามฟุตบอลที่สร้างขึ้นสำหรับการแข่งขันฟีฟ่าคอนเฟเดอเรชันส์คัพ 2013 รวมไปถึงฟุตบอลโลก 2014 โดยตั้งอยู่ในเมืองซัลวาดอร์ รัฐบาเยีย ประเทศบราซิล สามารถจุผู้คนได้ 56,500 คน
== อ้างอิง ==
สนามฟุตบอลในประเทศบราซิล
สนามกีฬาในโอลิมปิกฤดูร้อน 2016
สนามกีฬาฟุตบอลโลก 2014
บทความเกี่ยวกับ กีฬา ที่ยังไม่สมบูรณ์
สิ่งก่อสร้างในรัฐบาเยีย
เอสทีพี แอนด์ ไอ

บริษัท เอสทีพี แอนด์ ไอ จำกัด (มหาชน) (STP&I PUBLIC COMPANY LIMITED ชื่อย่อ:STPI)  บริษัทประกอบธุรกิจ แปรรูปโครงสร้างเหล็ก (Steel Structure Fabrication), งานประกอบและเชื่อมท่อ (Piping Fabrication), งานประกอบโรงงานสำเร็จรูป (Module) และงานแปรรูปผลิตภัณฑ์เหล็กอื่นๆ โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนด
== ประวัติ ==
บริษัทก่อตั้งขึ้นในปี 2518 บริษัทก่อตั้งขึ้นเพื่อการดำเนินธุรกิจผลิตหม้อไอน้ำและภาชนะความดัน โดยเป็นบริษัทในเครือของ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) ในปี 2533 บริษัทได้เพิ่มทุนจดทะเบียนและได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้างและติดตั้ง โดยมีกำลังการผลิต 20,000 ตันต่อปีและได้เปลี่ยนชื่อเป็น บริษัท เอสทีพี แอนด์ไอ จำกัด โดย STP&I ย่อมาจาก Sino-Thai Pressure Vessel and Iron Works โดยมีบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98 ในวันที่ 1 กันยายน 2538 บริษัทได้แปรสภาพเป็นบริษัทมหาชนจำกัดและในวันที่ 14 พฤษภาคม 2539 เป็นบริษัทจดทะเบียนในตลาดหลักทรัพย์แห่งประเทศไทยที่เข้าซื้อขายวันแรก
== การประกอบกิจการ ==
บริษัทประกอบธุรกิจแปรรูปผลิตภัณฑ์เหล็กและโครงสร้างเหล็ก โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนด ผลิตและติดตั้งโครงสร้างเหล็ก (Structural Steel) งานประกอบและเชื่อมท่อ (Piping) และงานประกอบโรงงานสำเร็จรูป (Module) สำหรับโรงงานอุตสาหกรรมขนาดใหญ่ เช่น อุตสาหกรรมน้ำมัน และพลังงาน ปิโตรเคมี ไฟฟ้า เพื่อส่งออกไปยังต่างประเทศตามที่ลูกค้ากำหนด โดยกลุ่มลูกค้าหลัก คือ เจ้าของโครงการ และผู้รับเหมา
== ผู้ถือหุ้นรายใหญ่ ==
ข้อมูล ณ วันที่ 24 มีนาคม 2566
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || บลจ.เกียรตินาคินภัทร (รับโอนจากนายอนุทิน ชาญวีรกูล เพื่อการจัดการทรัพย์สิน)		|| 164,590,285 || 10.13%
|-
| 2 ||นาย จิรัฎฐ์ ธราเพชรสวัสดิ์ || 81,039,611 || 4.99%
|-
| 3 || บริษัท เบสท์ ควอลิตี้ สกิลส์ จำกัด || 77,880,000	 || 4.79%
|-
| 4 || นาย ยรรยง นิติสาโรจน์		 || 67,486,724 || 4.15%
|-
| 5 || นาย ชวลิต ลิ่มพานิชย์		 || 64,899,995 || 3.99%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2518
ธุรกิจพัฒนาอสังหาริมทรัพย์
ไรมอน แลนด์

บริษัท ไรมอน แลนด์ จำกัด (มหาชน)  (RAIMON LAND PUBLIC COMPANY LIMITED ชื่อย่อ:RML) เป็นบริษัทที่ประกอบธุรกิจด้านการพัฒนาอสังหาริมทรัพย์ โดยลักษณะการดำเนินงานเพื่อขาย เพื่อให้เช่า และ ให้บริการบริหารโครงการให้กับผู้ร่วมทุน โดยโครงการต่างๆได้แก่ อาคารชุดพักอาศัย การจัดสรรที่ดินเปล่า บ้านเดี่ยว ทาวน์เฮ้าส์ และอาคารสำนักงาน ตลอดจนอาคารพาณิชย์
== ประวัติ ==
โดยแรกเริ่ม บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530 โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป  แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุนและพัฒนาอสังหาริมทรัพย์เพื่อให้เช่าและจำหน่าย ต่อมาจึงได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด” หลังจากประสบความสำเร็จในการก่อสร้างและขายโครงการอาคารพาณิชย์ และได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533
บริษัทได้เข้าลงทุนในโครงการพัฒนาอสังหาริมทรัพย์ต่างๆ และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ และเพื่อการขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน” และเสนอขายหุ้นสามัญเพิ่มทุนต่อประชาชนทั่วไปและได้รับอนุญาตจากตลาดหลักทรัพย์แห่งประเทศไทย ให้เป็นบริษัทจดทะเบียนในตลาดหลักทรัพย์แห่งประเทศไทยโดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย
== ผู้ถือหุ้นรายใหญ่ ==
ข้อมูล ณ วันที่ 30 มิถุนายน 2563 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
|1
|UBS AG SINGAPORE BRANCH
|936,035,700
|22.4%
|-
| 2 || บริษัท  เคพีเอ็นแลนด์ จำกัด || 928,530,500 || 22.3%
|-
| 3 || นาย จิรวุฒิ คุวานันท์  ||254,486,400
| 6.1%
|-
| 4 || นาย มงคล ประกิตชัยวัฒนา ||169,500,000
| 4.1%
|-
| 5 || CREDIT SUISSE (SWITZERLAND) LTD. ||150,223,600
| 3.6%
|-
| 6 || บริษัท ไทยเอ็นวีดีอาร์ จำกัด ||126,360,938
| 3.0%
|-
|7
|นาย กฤษณ์ ณรงค์เดช
|69,198,300
|1.7%
|-
|8
|นาง สุปราณี ชัยชูเกียรติ
|47,100,000
|1.1%
|-
|9
|นาย ชูชาติ ชัยชูเกียรติ
|42,400,000
|1.0%
|-
|10
|นาย ประพันธ์ พลธนะวสิทธิ์
|39,100,000
|0.9%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2530
ธุรกิจพัฒนาอสังหาริมทรัพย์
ไดคลอโรบิช(เอทิลีนไดเอมีน)นิกเกิล(II)

ไดคลอโรบิช(เอทิลีนไดเอมีน)นิกเกิล(II) (Dichlorobis(ethylenediamine)nickel(II)) เป็นสารประกอบเคมีด้วยสูตร NiCl2(en)2 ซึ่งเป็นของแข็งสีฟ้าละลายในน้ำและตัวทำละลายอินทรีย์มีขั้ว ความซับซ้อนคือความเป็นกลาง มันมีอยู่ในทั้งสองปราศจากน้ำและรูปแบบโมโนไฮเดรต การเตรียมความพร้อมของ NiCl2(en)2 ส่งผลการรักษาของสารละลายนิกเกิลคลอไรด์ด้วยเอทิลเลเนเดียไมน์ วัสดุไรสเติลไลน์ ถูกจัดทำขึ้นโดยการกระจายลิแกนด์จาก [Ni(en)3]Cl2.2H2O และและไฮเดรทนิกเกิลคลอไรด์:
2 [Ni(en)3]Cl2  +  NiCl2   →   3 NiCl2(en)2
==อ้างอิง==
สารประกอบโคออร์ดิเนชัน
สารประกอบนิกเกิล
บางกอก เชน ฮอสปิทอล

บริษัท บางกอก เชน ฮอสปิทอล จำกัด (มหาชน) (BANGKOK CHAIN HOSPITAL PUBLIC COMPANY LIMITED ชื่อย่อ:BCH) บริษัทดำเนินกิจการโรงพยาบาล โดยปัจจุบันมีจำนวน 13 แห่ง ซึ่งให้บริการแก่กลุ่มลูกค้าที่หลากหลาย ทั้งในกรุงเทพมหานครและต่างจังหวัด นอกจากนี้บริษัทได้เปิดศูนย์การแพทย์เฉพาะทาง ที่ให้บริการด้านการตรวจวินิจฉัยรักษาโรคหัวใจแบบครบวงจร ทั้งการรักษาโดยการสวนหัวใจและการผ่าตัด รักษาและผ่าตัดแก้ไขปัญหาสายตาด้วยเครื่องเลเซอร์ ที่โรงพยาบาลเกษมราษฎร์ประชาชื่น เพื่อให้บริการแก่ลูกค้าของโรงพยาบาลในกลุ่มเกษมราษฎร์เองและผู้ป่วยจากโรงพยาบาลทั่วไปที่เป็นพันธมิตรกว่า 50 แห่งทั่วประเทศ 
== ประวัติ ==

บริษัทก่อตั้งขึ้นเมื่อวันที่ 24 พฤศจิกายน พ.ศ. 2536 และบริษัทแปลงสภาพเป็นบริษัทมหาชน เมื่อวันที่ 22 เมษายน พ.ศ. 2547 เพื่อดำเนินธุรกิจในรูปของกลุ่มโรงพยาบาล (Chain Hospital) และธุรกิจในสายที่เกี่ยวข้องกับการแพทย์ ปัจจุบัน บริษัทฯ และบริษัทย่อย ดำเนินกิจการโรงพยาบาลจำนวน 6 แห่ง ได้แก่ โรงพยาบาลเกษมราษฎร์บางแค โรงพยาบาลเกษมราษฎร์ประชาชื่น โรงพยาบาลเกษมราษฎร์สุขาภิบาล 3 โรงพยาบาลเกษมราษฎร์รัตนาธิเบศร์ โรงพยาบาลเกษมราษฎร์สระบุรี และโรงพยาบาลเกษมราษฎร์ ศรีบุรินทร์ 
== ผู้ถือหุ้นรายใหญ่ ==
ข้อมูล ณ วันที่ 20 มีนาคม 2556 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || นาย เฉลิม หาญพาณิชย์ || 651,000,000 || 32.63%
|-
| 2 || บริษัท ไทยเอ็นวีดีอาร์ จำกัด || 213,013,207 || 10.68%
|-
| 3 || นาง สมพร หาญพาณิชย์ || 147,000,000 || 7.37%
|-
| 4 || น.ส. พรลักษณ์ หาญพาณิชย์ || 66,000,000 || 3.31%
|-
| 5 || น.ส. พรสุดา หาญพาณิชย์ || 66,000,000 || 3.31%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2536
ธุรกิจการแพทย์
ฮานา ไมโครอิเล็คโทรนิคส์

บริษัท ฮานา ไมโครอิเล็คโทรนิคส จำกัด (มหาชน) (HANA MICROELECTRONICS PUBLIC COMPANY LIMITED ชื่อย่อ:HANA)  บริษัทและบริษัทย่อยดำเนินกิจการหลักคือ ธุรกิจประกอบและจำหน่ายชิ้นส่วนอิเล็กทรอนิกส์ โดยมีโรงงานผลิตหลักในประเทศไทย ฮ่องกง สหรัฐอเมริกา และจีน 
== ประวัติ ==
บริษัทเริ่มก่อตั้งในนามบริษัท ฮานา ไมโครอิเล็คโทรนิคส จำกัด เมื่อวันที่ 28 กุมภาพันธ์ 2521 โดยนักธุรกิจชาวเนเธอร์แลนด์ชื่อ นายเอส วาย ฮัน เพื่อผลิต Light Emitting Diode (LED) ใน พ.ศ. 2535 ฮานาได้ย้ายสำนักงานมาอยู่ที่เดียวกับโรงงาน ในระยะแรกบริษัทมีการผลิตตัวเปล่งแสงไดโอด (LED หรือ Light Emitting Diode) สำหรับนาฬิกาข้อมือ ต่อมาจึงได้นำเทคโนโลยี LCD (Liquid Crystal Display) ขึ้นมาใช้แทนที่ LED บริษัทได้แปลงสภาพเป็นบริษัทจำกัดมหาชนเมื่อวันที่ 26 กรกฎาคม 2536 ในปัจจุบัน ฮานา ได้หยุดทำการผลิต LED และ LCD ที่ใช้สำหรับนาฬิกาข้อมือแล้ว 
== การประกอบธุรกิจ ==
บริษัทดำเนินกิจการประกอบและจำหน่ายผลิตภัณฑ์อิเล็กทรอนิกส์ โดยมีผลิตภัณฑ์หลัก ได้แก่ ผลิตภัณฑ์ PCBA ผลิตภัณฑ์ IC และผลิตภัณฑ์ Liquid Crystal on Silicon 
ธุรกิจของแต่ละสายผลิตภัณฑ์
ผลิตภัณฑ์ประเภทแผงวงจรอิเล็กทรอนิกส์ (PCBA) - Printed Circuit Board Assembly
ผลิตและทดสอบการทำงานของแผงวงจรไฟฟ้า (IC Assembly)
ผลิตภัณฑ์ประเภท MICRODISPLAY
== ผู้ถือหุ้นรายใหญ่ ==
ข้อมูล ณ วันที่ 14 มีนาคม 2556 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || OMAC (HK) LIMITED || 172,480,000 || 21.43%
|-
| 2 || BNP PARIBAS SECURITIES SERVICES LUXEMBOURG || 100,143,100 || 12.44%
|-
| 3 || HSBC PRIVATE BANK (SUISSE) SA, SINGAPORE BRANCH || 83,707,500 || 10.40%
|-
| 4 || STATE STREET BANK EUROPE LIMITED || 53,230,580 || 6.61%
|-
| 5 || บริษัท โอแมค จำกัด || 40,939,360 || 5.09%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2521
ธุรกิจชิ้นส่วนอิเล็กทรอนิกส์
เจ้าประดิษฐ์ ณ น่าน

เจ้าประดิษฐ์ ณ น่าน อดีตสมาชิกสภาผู้แทนราษฎรจังหวัดน่าน และเป็นสามีเจ้าโคมทอง ณ น่าน ผู้ซึ่งเป็นธิดาในเจ้าราชบุตร (หมอกฟ้า ณ น่าน) ผู้สืบสกุลเจ้าผู้ครองนครน่าน
==ประวัติ==
เจ้าประดิษฐ์ ณ น่าน เป็นบุตรชายในเจ้าพรม ณ น่าน กับ เจ้าดาวเรือง ณ น่าน ท่านเป็นบุตรชายคนที่สองในบรรดาพี่น้องทั้ง 11 คน
==สมรส==
เจ้าประดิษฐ์ ณ น่าน สมรสกับ เจ้าโคมทอง ณ น่าน มีธิดาด้วยกัน 2 คน คือ
เจ้าสมปรารถนา ณ น่าน
เจ้าวาสนา ภู่วุฒิกุล (สกุลเดิม ณ น่าน)
==การเมือง==
เจ้าประดิษฐ์ ณ น่าน ได้รับเลือกตั้งเป็นสมาชิกสภาผู้แทนราษฎรจังหวัดน่าน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และเคยเป็นนายกเทศมนตรีเมืองน่าน
==ราชตระกูล==
==อ้างอิง==
เจ้านายฝ่ายเหนือ
สกุล ณ น่าน
ราชวงศ์ติ๋นมหาวงศ์
สมาชิกสภาผู้แทนราษฎรจังหวัดน่าน
นักการเมืองไทย
นายกเทศมนตรีในจังหวัดน่าน
บุคคลจากจังหวัดน่าน